ข้อบัญญัติองค์การบริหารส่วนตำบลนาดงข้อบัญญัติองค์การบริหารส่วนตำบลนาดงเรื่อง การขุดดินและถมดินพ.ศ. ๒๕๕๒ อาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ และมาตรา ๗ มาตรา ๘ มาตรา ๑๗ มาตรา ๑๘ แห่งพระราชบัญญัติการขุดดินและถมดินพ.ศ. ๒๕๔๓ องค์การบริหารส่วนตำบลนาดงโดยได้รับความเห็นชอบจากสภาองค์การบริหารส่วนตำบลนาดงและนายอำเภอปากคาดจึงออกข้อบัญญัติไว้ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลนาดงเรื่อง การขุดดินและถมดิน พ.ศ. ๒๕๕๒ข้อ ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลนาดงนับตั้งแต่ได้ประกาศในราชกิจจานุเบกษาเป็นต้นไปข้อ ๓ บรรดาข้อบัญญัติ ระเบียบและคำสั่งอื่นใดในส่วนที่ตราไว้แล้วซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทนข้อ ๔ ในข้อบัญญัตินี้ดิน หมายความรวมถึง หิน กรวด หรือทรายและอินทรีย์วัตถุต่าง ๆ ที่เจือปนกับดินพื้นดิน หมายความว่าพื้นผิวของที่ดินที่เป็นอยู่ตามสภาพธรรมชาติบ่อดิน หมายความว่า แอ่ง บ่อ สระหรือช่องว่างใต้พื้นดินที่เกิดจากการขุดดินขุดดิน หมายความว่ากระทำแก่พื้นดินเพื่อนำดินขึ้นจากพื้นดิน หรือทำให้พื้นดินเป็นบ่อถมดิน หมายความว่า การกระทำใด ๆต่อดินหรือพื้นดินเพื่อให้ระดับดินสูงขึ้นกว่าเดิมเนินดิน หมายความว่าดินที่สูงขึ้นกว่าระดับพื้นดินโดยการถมดินแบบแปลน หมายความว่า แบบแสดงแผนที่สังเขปแผนผังบริเวณ รูปตัด และรายละเอียดในการขุดดินและถมดินรายการประกอบแบบแปลน หมายความว่าข้อความชี้แจงรายละเอียดเกี่ยวกับชนิดของดินความลึกของบ่อดินที่จะขุดความลาดเอียงของบ่อดินหรือเนินดิน ระยะห่างของบ่อดินถึงที่ดินหรือสิ่งปลูกสร้างของบุคคลอื่นวิธีการป้องกันการพังทลายของดินหรือสิ่งปลูกสร้างและวิธีการในการขุดดินหรือการถมดินตลอดจนสภาพพื้นที่และบริเวณข้างเคียงและระดับดินเดิม คุณสมบัติของดินที่จะขุด พร้อมทั้งวิธีปฏิบัติหรือวิธีการสำหรับขุดดินเพื่อให้เป็นไปตามแบบแปลนและให้หมายความว่าข้อความชี้แจงรายละเอียดเกี่ยวกับชนิดของดินความสูงของดินเดิมที่จะถม ความลาดเอียงของเนินดินระยะห่างจากเนินดินถึงที่ดินหรือสิ่งปลูกสร้างของบุคคลอื่นวิธีป้องกันการพังทลายของดินหรือสิ่งปลูกสร้างและวิธีการถมดินตลอดจนสภาพพื้นที่และบริเวณข้างเคียง ระดับดินเดิม คุณสมบัติดินเดิมที่จะถมพร้อมทั้งวิธีปฏิบัติหรือวิธีการสำหรับถมดินเพื่อให้เป็นไปตามแบบแปลนรายการคำนวณ หมายความว่ารายการแสดงวิธีการคำนวณหาค่าเสถียรภาพของความลาดเอียงที่ปลอดภัยในการขุดดินหรือถมดินหรือรายการแสดงวิธีคำนวณความปลอดภัยของกำแพงกันดินที่สาธารณะ ที่ซึ่งเปิดหรือยินยอมให้ประชาชนเข้าไปหรือใช้เป็นทางสัญจรได้ ทั้งนี้ไม่ว่าจะมีการเรียกเก็บค่าตอบแทนหรือไม่เจ้าพนักงานท้องถิ่น หมายความว่านายกองค์การบริหารส่วนตำบลนาดงพนักงานเจ้าหน้าที่ หมายความว่าผู้ซึ่งเจ้าพนักงานท้องถิ่นแต่งตั้งให้ปฏิบัติการตามข้อบัญญัตินี้ข้อ ๕ ผู้ใดประสงค์จะทำการขุดดินโดยมีความลึกจากพื้นดินเกินสามเมตรหรือมีพื้นที่ปากบ่อเกินหนึ่งหมื่นตารางเมตร ให้แจ้งต่อเจ้าพนักงานท้องถิ่นตามแบบที่กำหนดจะต้องจัดทำแบบแปลน รายการประกอบแบบแปลนและรายการคำนวณของผู้ได้รับใบอนุญาตให้ประกอบวิชาชีพวิศวกรควบคุม สาขาวิศวกรรมโยธาไม่ต่ำกว่าประเภทสามัญวิศวกร ตามกฎหมายว่าด้วยการประกอบวิชาชีพวิศวกรรมข้อ ๖ ในการขุดดินที่มีความลึกจากระดับพื้นดินเกินสามเมตรระยะห่างจากขอบบนของลาดบ่อดินถึงเขตที่ดินหรือสิ่งปลูกสร้างของบุคคลอื่นให้เป็นไปตามระยะการคำนวณทางวิศวกรรมโดยให้มีระยะไม่น้อยกว่าความลึกของบ่อดินที่จะขุด แต่ต้องไม่น้อยกว่าสิบเมตรข้อ ๗ ในระหว่างการขุดดินต้องระบายน้ำบนพื้นดินบริเวณขอบบ่อดินไม่ให้น้ำท่วมขังและฉีดพรมน้ำบริเวณพื้นที่หน้างานและถนนที่ใช้เป็นเส้นทางขนส่งอย่างสม่ำเสมอเพื่อลดปัญหาการฟุ้งกระจายของฝุ่นละอองข้อ ๘ การขุดดินในบริเวณที่ติดต่อกับที่สาธารณะหรือในที่สาธารณะ ผู้ขุดดินต้องจัดให้มีสิ่งกันตกหรือราวกั้นบริเวณนั้นรวมทั้งติดตั้งไฟฟ้าให้มีแสงสว่างเพียงพอ หรือไฟสัญญาณเตือนอันตรายจำนวนพอสมควรในระหว่างพระอาทิตย์ตกถึงพระอาทิตย์ขึ้นด้วยข้อ ๙ ผู้ขุดดินต้องติดป้ายเตือนอันตรายกว้างไม่น้อยกว่า ๕๐ เซนติเมตร และยาวไม่น้อยกว่า ๑ เมตรโดยติดตั้งไว้ทุกระยะไม่เกิน ๔๐ เมตร รอบบ่อดินในตำแหน่งที่เห็นได้ง่ายตลอดระยะเวลาข้อ ๑๐ ผู้ขุดดินจะต้องขุดดินเต็มพื้นที่ที่แจ้งและเมื่อสิ้นสุดการขุดดินจะต้องปรับพื้นที่ให้เป็นไปตามแบบแปลนข้อ ๑๑ ผู้ใดประสงค์จะทำการถมดินที่มีพื้นที่เกินสองพันตารางเมตรและมีความสูงของเนินดินตั้งแต่สองเมตรขึ้นไปต้องจัดทำแบบแปลน รายการประกอบแบบแปลนและรายการคำนวณของผู้ได้รับใบอนุญาตประกอบวิชาชีพวิศวกรรมควบคุม สาขาวิศวกรรมโยธาไม่ต่ำกว่าประเภทสามัญวิศวกร ตามกฎหมายว่าด้วยการประกอบวิชาชีพวิศวกรรมข้อ ๑๒ ในการถมดินระยะห่างจากขอบล่างของลาดเนินดินถึงเขตที่ดินของบุคคลอื่นให้เป็นไปตามรายการคำนวณทางวิศวกรรมแต่ต้องไม่น้อยกว่าความสูงของดินถมข้อ ๑๓ ในกรณีที่ผู้ถมดินจะทำการถมดินชิดที่ดินของบุคคลอื่นที่มีระยะห่างจากขอบล่างของลาดเนินดินถึงที่ดินน้อยกว่า ๐.๕ เมตรต้องได้รับความยินยอมเป็นหนังสือจากเจ้าของที่ดินข้างเคียงการถมดินตามวรรคหนึ่งหากจะต้องทำกำแพงกันดินหรือฐานรากเสริมเพื่อป้องกันการพังทลายของดินให้ปฏิบัติตามกฎหมายว่าด้วยการควบคุมอาคารข้อ ๑๔ การถมดินในที่ติดต่อกับที่สาธารณะผู้ถมดินจะต้องจัดให้มีป้ายเตือนอันตรายกว้างไม่น้อยกว่า ๕๐ เซนติเมตรและยาวไม่น้อยกว่า ๑ เมตร ติดตั้งไว้ในที่มองเห็นได้ตลอดเวลาข้อ ๑๕ การถมดินที่มีพื้นที่เนินดินเกินสองพันตารางเมตรจะต้องจัดให้มีการระบายน้ำให้เพียงพอที่จะไม่ก่อให้เกิดความเดือดร้อนแก่เจ้าของที่ดินข้างเคียงหรือบุคคลอื่น โดยระบายลงสู่ท่อระบายน้ำสาธารณะ คู คลอง แม่น้ำทะเลและแหล่งน้ำสาธารณะหรือจัดให้มีแหล่งรับน้ำเพียงพอต่อปริมาณน้ำที่จะต้องระบายออกจากเนินดินข้อ ๑๖ การขุดดินและถมดินให้กระทำได้เฉพาะในช่วงเวลาระหว่างพระอาทิตย์ขึ้นถึงพระอาทิตย์ตกถ้าจะกระทำในระหว่างพระอาทิตย์ตกถึงพระอาทิตย์ขึ้นต้องได้รับอนุญาตเป็นหนังสือจากเจ้าพนักงานท้องถิ่นข้อ ๑๗ ในระหว่างการขุดดินหรือถมดินและหลังการขุดดินหรือถมดิน เจ้าของที่ดินหรือผู้แจ้งหรือผู้ควบคุมงานต้องตรวจสอบเสถียรภาพของบ่อดินให้มีความมั่นคงปลอดภัยอยู่เสมอการขุดดินหรือถมดินตามวรรคหนึ่งต้องไม่ให้เกิดความเสียหายต่อทรัพย์สิน หรือสิ่งปลูกสร้างของบุคคลอื่นหรือทรัพย์สินอันเป็นสาธารณประโยชน์ข้อ ๑๘ ห้ามกองดินและจอดเครื่องจักรหนักไว้บนขอบบ่อดินหรือเนินดิน ยกเว้นขณะทำงานตำแหน่งขอบนอกของล้อเครื่องจักรต้องอยู่ห่างจากขอบบ่อดิน ไม่น้อยกว่า ๑.๕๐ เมตรข้อ ๑๙ ใบแจ้งการขุดดิน/ถมดิน ให้ใช้แบบ ขถด. ๑และใบรับแจ้งการขุดดิน/ถมดินให้ใช้ตามแบบ ขถด. ๒ ท้ายข้อบัญญัตินี้ข้อ ๒๐ ผู้ใดได้รับความเสียหายหรือมีเหตุอันควรเชื่อได้ว่าอาจได้รับความเสียหายจากการขุดดินหรือถมดินมีสิทธิร้องขอให้เจ้าพนักงานท้องถิ่นสั่งให้หยุดการขุดดินหรือถมดินได้ข้อ ๒๑ ผู้ขุดดินหรือถมดินรายใดไม่ปฏิบัติหรือปฏิบัติไม่ถูกต้องตามข้อบัญญัตินี้หรือบทบัญญัติแห่งพระราชบัญญัติการขุดดินหรือถมดิน พ.ศ. ๒๕๔๓เจ้าพนักงานท้องถิ่นมีอำนาจสั่งให้แก้ไข หรือปฏิบัติให้ถูกต้องเจ้าพนักงานท้องถิ่นตามวรรคหนึ่งให้หมายรวมถึง ผู้ซึ่งเจ้าพนักงานท้องถิ่นมอบหมายด้วยข้อ ๒๒ ผู้ขุดดินหรือถมดินรายใดไม่ปฏิบัติตามหรือฝ่าฝืนข้อบัญญัตินี้ต้องระวางโทษบทกำหนดโทษแห่งพระราชบัญญัติการขุดดินหรือถมดิน พ.ศ. ๒๕๔๓ข้อ ๒๓ ค่าธรรมเนียมการขุดดินและถมดินให้เป็นไปตามที่กำหนดไว้ท้ายข้อบัญญัตินี้ข้อ ๒๔ ให้นายกองค์การบริหารส่วนตำบลนาดงมีหน้าที่รักษาการให้เป็นไปตามข้อบัญญัตินี้และให้มีอำนาจออกระเบียบ ข้อบังคับประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๓๑มีนาคม พ.ศ. ๒๕๕๒ประนอม โพธิภาคนายกองค์การบริหารส่วนตำบลนาดง[เอกสารแนบท้าย]๑.บัญชีอัตราค่าธรรมเนียมต่อท้ายข้อบัญญัติองค์การบริหารส่วนตำบลนาดง เรื่องการขุดดินและการถมดิน พ.ศ. ๒๕๕๒๒.ใบแจ้งการขุดดิน/ถมดิน ตามพระราชบัญญัติการขุดดินและถมดิน พ.ศ.๒๕๔๓ (แบบ ขถด. ๑)๓.ใบรับแจ้งการขุดดิน/ถมดิน ตามพระราชบัญญัติการขุดดินและถมดิน พ.ศ.๒๕๔๓ (แบบ ขถด. ๒)(ดูข้อมูลจากภาพกฎหมาย)ปริยานุช/จัดทำ๓๐ กรกฎาคม ๒๕๕๒รชณัฐ/ปรับปรุง๑๖ มิถุนายน ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๑๐๒ ง/หน้า ๔๑/๒๐ กรกฎาคม ๒๕๕๒